User:Armansgn

ԹԱՐԱԽԱՅԻՆ ՄԱՍՏԻՏ (mast(կրծքագեղձ)+ itis(բորբոքում)) Կրծքագեղձի սուր թարախային բորբոքումն է: Հաճախ հանդիպում է իգական սեռի հասուն նորածինների մոտ, մասնավորապես կյանքի երկրորդ կամ երրորդ շաբաթում: Կլինիկորեն արտահայտվում է ախտահարված կրծքի կարմրածությունով, այտուցով, տեղային ջերմության բարձրացումով, պնդեցում և լարվածությունով: ՈՒշ շրջանում հայտնաբերվում է ֆլյուկտուացիա: Որոշ դեպքերում նկատվում է թարախահոսություն պտուկից: Բակտերեմիան և տենդը հանդիպում են հազվակի: Սովորաբար հիվանդության հարուցիչ են հանդիսանում` Staphylococcus aureus, coliform bacteria կամ B խմբի streptococcus: Հարուցիչի ներթափանցման ուղին վնասված մաշկն է (միկրոտրավմա), մաշկային ինֆեքցիան, ինչպես նաև հեմատոգեն ճանապարհը: Բորբոքային պրոցեսի սկզբնական փուլում նկատվում է հյուսվածքային ինֆիլտրացիա, որից հետո բլթակներում առաջանում են մեկ կամ մի քանի միաձուլվող թարախակույտեր: Բորբոքային պրոցեսի տարածումը շրջակա հյուսվածքներ կարող է առաջացնել կրծքավանդակի ֆլեգմոնա: Նորածինների կրծքագեղձերի ֆիզիոլոգիական պնդեցումն (կրծքագեղձի հյուսվածքի հիպերտրոֆիա` մայրական հորմոնների պասսիվ խթանման պատճառով) և կաթնատար ծորանների խցանումը հաճախ նույնպես կարող են նախորդել թարախային մաստիտին: Բուժման ծավալը որոշվում է հիվանդության փուլով և բորբոքային պրոցեսի տարածվածությունով: 	Ինֆիլտրացիայի շրջանում բուժական գործողությունները ուղղված են ինֆիլտրատի ներծծմանը` սպիրտային կոմպրես և ֆիզիոթերապիա: 	Աբսցեսավորման և թարախային պրոցեսի տարածման ժամանակ ցուցված է կատարել ռադիալ կտրվածք(ներ)` դրենավորմամբ; հիպերտոնիկ թրջոցներ, որոնց հետագայում փոխարինում են քսուկային վիրակապեր: Ֆլեգմոնայի զարգացման դեպքում զուգահեռ տեղային միջամտություններին նշանակվում է ընդհանուր հակաբակտերիալ, դեզինտոքսիկացիոն և իմունային բուժում: Ելքը` Ժամանակին ճիշտ ախտորոշված և բուժում ստացած հիվանդների պրոգնոզը բարենպաստ է: Բուժման տևողությունը կազմում է 5-7 օր: Մաստիտի թարախային պրոցեսի ժամանակ կարող է նկատվել գեղձային կառուցվածքի քայքայում, որը բերում է կրծքի դեֆորմացիայի, ծորանների թերզարգացման և խցանման` հետագայում պատճառ հանդիսանալով լակտացիոն խանգարումների կանանց մոտ: